cyanic-selkie/wikianc huggingface dataset:
Drukkerswese
Die drukkerswese In Suid-Afrika
Die eerste drukker in Suid-Afrika was die VOC se amptelike boekbinder, Johann Christian Ritter (1755-1810). Hy het in 1784 in Tafelbaai aangekom en aangesien hy los letters en 'n handpers gehad het. word die datum van sy aankoms beskou as die aanvangsdatum van die bedryf in Suid-Afrika. Na herhaalde vertoe tot die Here XVII in Amsterdam het die liggaam in 1794 toestemming verleen vir die oprigting van 'n drukpers in die Kasteel. Ritter is bevorder tot Regeringsdrukker. Een van sy eerste uitgawes was sy Almanac, wat vir die eerste keer in 1794 verskyn het.
Na die Anglo-Boereoorlog het nuwe ondernemings die bedryf betree en in 1916 was daar al 222 drukkers en verwante ondernemings in bedryf, wat altesaam 5 000 werknemers gehad het. Die ongekende ekonomiese groei van die tweede helfte van die 20e eeu het die reklamewese baie gestimuleer, en die inkomste uit die advertensies het veral die koerant en tydskrifbedryf geweldig bevorder. Hierdie vooruitgang het die hele drukkersbedryf tot voordeel gestrek en in 1971 is daar altesaam byna 20 miljoen boeke in Suid-Afrika gedruk.
Spitalfields
Die buurt is aan weerskante van Commercial Street geleë en huisves verskeie markte, waaronder die historiese Old Spitalfields Market, Brick Lane Market en Cheshire Street. Petticoat Lane Market is langs die buurt se suidwestelike grens geleë. Vir die meeste moderne Londenaars word Spitalfields in die weste deur Bishopsgate, Bethnal Green Road in die noorde en Wentworth Street en Old Montague Street in die suide begrens, met vloeiende grense in die weste waar dit - in die klein straatjies en oop ruimtes tussen Brick Lane en Vallance Road - geleidelik oorgaan na Bethnal Green en Whitechapel.
Spitalfields staan bekend vir die gemeenskapsgees wat sy bewoners ontwikkel het. In 1976 het een van die Verenigde Koninkryk se bekendste en mees gewaardeerde historici, Dan Cruickshank, wat 'n vroeg-18de eeuse Georgiaanse stadhuis in Spitalfields se Elder Street gekoop het en dit met sy gesin bewoon, met vriende saamgespan om die Spitalfields Historic Buildings Trust te vestig om die buurt se argitektoniese erfenis te bewaar. Ironies genoeg is Spitalfields, hoe aantrekliker die buurt danksy die Trust se inisiatiewe geword het, hoe meer blootgestel aan gentrifikasie.
Ammocharis deserticola
Ammocharis deserticola is 'n blomdraende plant en geofiet wat hoort tot die familie Amaryllidaceae en is endemies aan Namibië.
Gereformeerde kerk Maclear
duimnael|170px|regs|Ds. J.C. Buys, die predikant van 1983 tot 1991.
Op 16 Julie 1969 het die kerkraad besluit om die kerkgebou op te knap. Dit het onder meer behels da die houtvensters deur staalraamvensters vervang is, die konsistorie vergroot is en ’n doeltreffende ingang voor aan die kerk aangebou is wat as hoofingang sou dien. ’n Vertrek met spoeltoilette is agter die kerk gebou, nuwe kerkbanke is aangebring en elektriese ligte is vervang. Die preekstoel is ook opgeknap en die hele gebou is geverf. ’n Fabriek in Johannesburg het sagter sitplekke vervaardig. In dié tyd het die Gereformeerde kerk Johannesburg-Sentraal sy eerste kerkgebou verkoop en het dr. R. Venter van die Gereformeerde kerk Randburg gereël dat die preekstoel aan Maclear geskenk word. Fishers op Queenstown het nuwe Nagmaaltafels gemaak.
Chhatrapati Shivaji Maharaj Internasionale Lughawe
Die lughawe het twee bedryfsterminale, wat oor 'n totale landoppervlakte van 750 hektaar versprei is en hanteer ongeveer 950 vliegtuigbewegings per dag. Dit het 'n rekord van 1 007 vliegtuigbewegings op 9 Desember 2018 hanteer, met 'n rekord van 51 bewegings in een uur op 16 September 2014. In die boekjaar 2020 het die Moembaai-lughawe 45,87 miljoen passasiers hanteer, slegs tweede na Indira Gandhi–Delhi se 67,3 miljoen in Indië.
Nitriet
Nitriet in vleis
Nitriet word toegevoeg aan vleis om te verhinder dat dit bederf en dat die bakterie Clostridium botulinum botulisme veroorsaak. Ongelukkig kan nitriet ook reageer met vrye aminosure en amines in die vleis en N-nitrosamine vorm. Hierdie spesie kan kanker veroorsaak.
L.A.P.A. Munnik
Biografie
L.A.P.A. Munnik (so genoem weens sy vele voorletters), 'n gegradueerde in die geneeskunde aan die Universiteit van Kaapstad, was eers burgemeester van die dorpie Dordrecht in die Oos-Kaap (1955-1960), en daarna 'n lid van die provinsiale raad van die Kaapprovinsie vir die kiesafdeling Aliwal-Noord (1962-1972), kiesafdeling Caledon (1972-1975), toe administrateur van die Kaapprovinsie (1975-1979) en laastens vir dié van Durbanville (1979-1986).
Charles Lloyd-Pack
Charles Lloyd-Pack (10 Oktober 1902 – 22 Desember 1983) was 'n Engelse akteur. Hy was bekend vir sy rolle in die rolprente Horror of Dracula (1958) en The Mirror Crack'd (1980), en in die televisiereekse The Adventures of Robin Hood (1955) en Strange Report (1969).
Plantverdeling
In sulke teelprogramme word gepoog om hoë produksie en kwaliteit te kombineer met ŉ bestandheid teen siektes. Dikwels ontwikkel daar egter weer nuwe patogeniese (siekteveroorsakende) organismes wat deur die bestandheid kan dring, en moet daar weer nuwe kultivars geteel word. Soms word gewasse slegs so geteel dat hulle gedeeltelik bestand is en dan nog wel deur die patogeniese organismes aangeval word, maar heelwat minder skade ondervind. Patogeniese organismes pas nie so vinnig aan by sulke plante as by plante wat geheel en al bestand is nie.
Tegnieke
By 'n moderne verfyning van hierdie tegniek word die saad van die fenotipies geselekteerde plante op proefpersele gesaai en die nageslag daarvan weer fenotipies geselekteer. In hierdie geval word ook die produksie van die nageslag noukeurig gemeet. Omdat hierdie proses langer duur, is dit duurder en slegs die moeite werd as die produksie van die nageslag heelwat hoër is as die van die nageslag van slegs een fenotipiese seleksie. Nog 'n uitbreiding van fenotipiese seleksie is die seleksie van suiwer lyne deur herhaalde fenotipiese seleksie en uitgebreide eksperimente om die eienskappe wat nie dadelik sigbaar is nie, te toets en te ontwikkel.
Geenbanke
In Suid-Afrika is daar byvoorbeeld in Stellenbosch 'n geenbank vir koring, in Potchefstroom ŉ geenbank vir mielies en in Nelspruit 'n geenbank vir sitrussoorte. ŉ Wêreldwye geenbank vir mielies bestaan in Mexiko, terwyl daar ŉ soortgelyke geenbank vir aartappels in die Bondsrepubliek Duitsland is. Net so belangrik soos die kunsmatige geenbanke is die geenbanke van natuurlike plantegroei. Alle bestaande kultivars van alle tipes gewasse is oorspronklik uit wildgroeiende plante geteel en daar word voortdurend nuwe wilde plante ontdek wat vir die mens van nut is.
Bestaande kultivars word dikwels teruggekruis met wilde vorme om eienskappe soos weerstand teen siektes in te teel. Dit is een van die redes waarom dit so belangrik is om natuurlike plantegroeitipes soos die tropiese woude van Suid-Amerika en Afrika te bewaar.
Amitriptilien
Hoofpyn
Amitriptilien is waarskynlik effektief vir die voorkoming van periodieke migraine by volwassenes. Amitriptilien is soortgelyk in doeltreffendheid aan venlafaksien en topiramaat, maar dra 'n groter las van nadelige effekte as topiramaat. Vir baie pasiënte is selfs baie klein dosisse amitriptilien nuttig, wat moontlik kan maak vir die vermindering van newe-effekte. Amitriptilien verskil nie beduidend van plasebo wanneer dit gebruik word vir die voorkoming van migraine by kinders nie.
Augustin Louis Cauchy
Cauchy was sterk katoliekgesind en 'n aanhanger van die Franse Bourbon dinastie. Hierdie standpunte is deur slegs 'n minderheid van sy eweknieë in die Franse akademiese wêreld gedeel. Vanaf die Julierewolusie in 1830 het dit hom dan ook meer en meer in konflik met die regering en baie van sy kolegas en studente gebring. Hy verlaat die land en verloor sy pos as professor by die gesogte École Polytechnique nadat hy weier om 'n eed van getrouheid aan die nuwe regering af le lê. Hy keer eers weer in 1838 terug Frankryk toe.
Jeremy Lloyd
Jeremy Lloyd (22 Julie 1930 – 23 Desember 2014) was 'n Engelse skrywer en akteur. Hy was bekend vir sy rolle in die rolprente Murder on the Orient Express (1974) en Are You Being Served? (1977), en in die televisiereekse Whodunnit? (1972) en 'Allo 'Allo! (1982).
Gereformeerde kerk Maclear-Elliot
Geskiedenis: Elliot
Reeds in 1886 is ’n buitestasie in Temboeland, die gebied oorkant die suidelike Drakensberg, gestig. Dit was onder die toesig en bediening van die kerkraad van die Gereformeerde kerk Barkly-Oos. Op 28 Januarie 1899 is die Gereformeerde kerk Elliot as selfstandige gemeente afgestig. Toe het daar reeds ’n klein kerkgebou op die dorp gestaan wat ondanks sy grootte in lidmate se behoeftes voorsien het.
Eike
Eike of akkerbome (genus: Quercus) is eenhuisige bome met manlike en vroulike blomme. Die verspreidingsgebied van die sowat 500 verskillende spesies is besonder wyd. Die bome is inheems in die Noordelike Halfrond, maar aard van digby die twee poolstreke tot in die trope.
Karelsuniversiteit
Middeleeuse universiteit (1349–1419)
In 1402 het Jerome van Praag in Oxford die Dialogus en Trialogus van John Wycliffe gekopieer. Die dekaan van die fakulteit van Filosofie, Jan Hus, het die Trialogus in Tsjeggies vertaal. In 1403 het die universiteit sy lede verbied om Wycliffe se leerstellings te volg, maar dit het in gewildheid toegeneem.
Karel-Ferdinand Universiteit (1622–1882)
Op 23 Februarie 1654 het keiser Ferdinand III van die Heilige Romeinse Ryk die Karolinum en Clementium laat saamsmelt en 'n enkele universiteit geskep met vier fakulteite-die Karel Ferdinand-universiteit. Die Karolinum het op die stadium slegs beskik oor 'n Fakulteit van kunste (Praag), die enigste fakulteit wat die Hussiete-oorloë oorleef het. In die tyd het die universiteit bekendgestaan as die Karel-Ferdinand-universiteit (Latyn: Universitatis Carolinae Ferdinandeae). Die verwaarloosde Karolinum is in 1718 op onkoste van die staat herbou.
Skeuring in Tsjeggiese en Duitse universiteite
Die hoogtepunt van die Duitse Universiteit was die era wat die Eerste Wêreldoorlog voorafgegaan het toe dit die tuiste was van wêreldbekende wetenskaplikes soos die fisici en filosowe Ernst Mach, Moritz Winternitz en Albert Einstein. Bykomend hiertoe het die Duitstalige studente bekende indiwidue soos die toekomstige skrywers Max Brod, Franz Kafka, en Johannes Urzidil ingesluit. Die "Lese- und Redehalle der deutschen Studenten in Prag" (Die "Lees- en Lesingsaal van die Duitse studente in Praag") wat in 1848 gestig is was 'n belangrike sosiale en wetenskaplike sentrum. Hulle biblioteek het in 1885 meer as 23,519 boeke asook 248 wetenskaplike joernale, 19 dagblaaie, 49 tydskrifte en 34 vermaaksuitgawes bevat. Gereelde lesings is gehou met wetenskaplike en politiese temas.
Knysnabrande
Volgens Phillip Frost van die WNNR is die bos te Elandskraal naby Karatara reeds op 22 Maart deur weerlig getref, en die brand het dan waarskynlik ondergronds in boomwortels gesmeul. Op 6 en 7 Junie het stormwinde van 120 km/h oor die Kaapse skierleiland, en bergwinde van 50 km/h oor die suid-Kaap gewaai. Dit het dadelik tussen 20 en 30 omvangryke brande in die omstreke van Knysna aangeblaas. Nege mense het in die vlamme gesterf, sowat 10 000 moes skuiling soek teen die vuur, en om en by 600 strukture het in die omgewing van Plettenbergbaai, Knysna en Port Elizabeth in die slag gebly. Bykans 20 000 hektaar is in puin gelê, en skenkings het van regoor die land ingestroom om hulpbehoewendes by te staan.
Sprinkaanplae in Suid-Afrika
Teenswoordig
Sprinkaanswerms van tot 80 miljoen diere kan voorkom. Hierdie swerms beweeg oor 'n afstand van slegs 5km tot 130km en selfs verder per dag. Hulle leef ongeveer 'n 10 weke. Lugbespuiting word as die doeltreffendste beheermaatreël beskou. Die VV se kantoor in Geneve het bereken dat 'n kleinerige swerm soveel kos opvreet as wat 35 000 mense in 'n enkele dag kan voed.
Plaag
As sprinkane in ’n gebied al hoe meer word, raak kos min en kom hulle as swerms saam. ’n Vreemde liggaamlike verandering en ’n verandering in hul gewoontes kom boonop dan by die insekte voor. Sprinkane is plantetende insekte en so ’n swerm veroorsaak groot verwoesting in weivelde en gesaaides. Hulle vreet graag gras, koring en mielies. Die skade is baie groot, want ’n swerm bestaan soms uit miljarde diere en elke sprinkaan vreet elke dag sy eie gewig aan kos. Hulle vreet veevoer op en verminder so die drakrag van die veld. As voedsel skaars raak, word 'n sprinkaan ’n alleseter en soms selfs ’n kannibaal.
NG gemeente Laingsburg
Dorpstigting
Greeff het die plaas Vischkuyl (of Viskuil) aan die Buffelsrivier gekoop en proviand aan die spoorwegwerkers en reisigers verkoop. So het ’n dorpie met die naam Nassau by die stasie ontwikkel en is die eerste erwe op 1 April 1880 uitgesit. ’n Bepaling dat ’n trekpad van 800 voet breed deur dié nedersetting moes loop, het byna die planne vir ’n volwaardige dorp in die wiele gery weens die smal gedeelte beboubare grond tussen die heuwels weerskante van die dorp. Die Kommissaris van Kroongrond tydens die Sprigg- en Rhodes-ministerie laat in die 19de eeu (Ons Kerk Album noem hom die Kommissaris van Publieke Werke), John Laing, het ingegryp en is die serwituut tot 150 voet gewysig.
Gemeentestigting
Die NG gemeente Laingsburg is op 6 Desember 1882 gestig. Voorheen was dit deel svn die gemeentes Worcester, Sutherland, Prins Albert en Montagu. Die stigting was veral te danke aan die ywerige S.C. Greeff, wie se weduwee ten tyde van die publikasie van Ons Kerk Album (1917) nog “vol geloof en goede werken” op die dorp gewoon het wat haar gestig het. Greeff het ’n kerkgebou op eie rekening laat oprig en by die inwyding op 13 Julie 1881, waar ds. W.A. Krige oor Eks. 3:5b gepreek het, het Greeff verklaar dat dit sy voorneme was om dié gebou op die kerkraad te laat transporteer, sodra hulle aangestel word. Dié voorneme is uitgevoer met die stigting van die gemeente aan die einde van die jaar daarna.
Russell Ackoff
Loopbaan
Ackoff het sy baccalaureusgraad in argitektuur in 1941 aan die Universiteit van Pennsylvania ontvang en in 1947 sy doktorsgraad in wetenskapfilosofie ontvang. Van 1947 tot 1951 was hy assistent-professor in filosofie en wiskunde, van 1951 tot 1964 assistent en later professor in operasionele navorsing en van 1964 tot 1986 professor in stelselwetenskap.
Dieetkunde
Voedingstowwe
Organiese voedingstowwe is meestal van plante en diere afkomstig, proteïene word veral in vis, vleis en eiers aangetref, asook in peulvrugte. Vette kom ryklik in diervet en plantaardige olies voor. Die belangrikste koolhidrate is stysel, rietsuiker (sukrose) en melksuiker (laktose). Mits dit nie giftig is nie, maak dit nie saak van watter plant of dier die voedsel verkry word nie. Smaak en gewoonte of godsdiens is in hierdie opsig, naas die beskikbaarheid daarvan, die deurslaggewende faktor.
Bestanddele
Dit is nie moontlik om vir elke persoon presies die beste voeding aan te beveel nie. Te veel faktore speel hier ‘n rol, soos onder meer die persoonlike en gemeenskaplike voedingsgewoontes. Wanneer minder as die minimum hoeveelheid noodsaaklike stowwe ingeneem word, word van ondervoeding gepraat.
Al-Insan
Al-Insān (Arabies: الإنسان, "Die Mens") is die 76ste soera, of hoofstuk, van die Koran. Dit bevat 31 ajat, of verse, en is vermoedelik in Medina aan Mohammed geopenbaar.
Dieetkunde
Voedingstabelle
ie samestelling van bepaalde produkte, soos groente en vrugte, verskil ook dikwels van die in ander lande weens klimaats- en grondverskille. Die aanbevelings in die tabelle word nie op individue gerig nie, maar op groepe soos kleuters, tieners, volwasse mans en vroue, swanger vroue en bejaardes. Dieetkundiges verskil soms in hul aanbevelings oor die voedingswaarde en nodige hoeveelhede van sekere produkte.
Verskeidenheid
Sommige stowwe kan ook deur gereelde of oorvloedige gebruik 'n skadelike uitwerking hê. Spinasie bevat byvoorbeeld oksaalsuur, wat in die spyverteringskanaal met kalsium verbind tot 'n sout wat nie verteer kan word nie en die kalsiumvoorsiening versteur. Dit gebeur egter net as spinasie daagliks geëet en melkprodukte nie daarmee saam ingeneem word nie.
Terapeutiese dieet
Sommige siektes, soos hart-, bloedvat- en suikersiektes, word behandel deur 'n dieet te volg. In baie gevalle strek hierdie diete oor 'n lang tydperk en soms moet die pasiënt dit selfs vir die res van sy lewe volg.
Düsseldorf Lughawe
Vroeë jare
Aan die begin van die Tweede Wêreldoorlog is die burgerlike gebruik van die lughawe in September 1939 gestaak en die vliegveld is deur die weermag oorgeneem. Na die einde van die oorlog is die lughawe in 1948 vir siviele gebruik heropen. Met die gebied onder Britse administrasie, is die eerste internasionale vlugte deur British European Airways na Londen uitgevoer.
Sedert 1950 word die lughawe deur 'n staatsbeheerde bedryfsmaatskappy besit.
Terminaal A
Terminaal A is in 1977 geopen en het 16 hekke (A01–A16) wat gebruik word deur Lufthansa en Eurowings, sy lugrederyvennote en Star Alliance-lede, All Nippon Airways, Austrian Airlines, Croatia Airlines, LOT Polish Airlines, Scandinavian Airlines, TAP Portugal, en Swiss International Air Lines. Terminaal A huisves twee Lufthansa-sitkamers. Dit is vir twee jaar na die brand in 1996 algeheel opgeknap. Vanaf 21 Julie 2016 het Singapore Airlines Terminaal A begin gebruik.
Spoor
Düsseldorf-lughawe het twee spoorwegstasies:
Pad
Die lughawe kan bereik word via sy eie snelweggedeelte wat deel is van die snelweg A44 (België – Kassel, afrit Düsseldorf-Flughafen) wat ook met die snelweë A52, A57 en A3 verbind is. Daar is ook verskeie plaaslike buslyne wat die lughawe met nabygeleë gebiede en Düsseldorf se middestad verbind.
Kari Kennell
Kari Kennell (gebore 21 Junie 1964) is 'n Amerikaanse aktrise. Sy is bekend vir haar rolle in die rolprente Beverly Hills Cop II (1987) en Men at Work (1990), en in die televisiereekse The X-Files (1993) en Mr. & Mrs. Smith (1996).
Louis Eksteen
Vanaf 1966 is hy dosent aan die Universiteit van Pretoria, waar hy in 1974 as professor in Afrikaanse taalkunde aangestel is.
Doebai (emiraat)
Sedert 4 Januarie 2006 is die emir van Doebai sjeik Moehammad bin Rasjid Al Maktoem, hy dien ook as visepresident en premier van die VAE.
NG gemeente Warrenton
Geskiedenis
In hierdie tyd is ook die eerste gemeente op die Vaalhartzskema (later Vaalharts gespel) van Warrenton afgestig, naamlik Vaal-Hartz (nou Vaalharts). Ds. W.P. Roux, die vierde predikant van die gemeente, het op 6 Mei 1943 die herderstaf opgeneem. In sy tyd het ook die dorpie nuwe vooruitgang geken sodat dit nodig geword het vir die kerkraad om die water-en elektrisiteitskema, wat nog altyd aan die kerkraad behoort het, aan die munisipaliteit te verkoop. Ook is op 11 Februarie 1950 ‘n doelmatige sendingkerk in gebruik geneem. Onder die sorg en leiding van mnr. B. A. Swiegers, het die sendingwerk steeds gegroei.
NG gemeente Goudini
Geskiedenis
In 1923 het ’n heerlike en geseënde herlewing op Rawsonville plaasgevind. Bekeerlinge uit daardie tyd het nog dekades lank onder die steunpilare van die gemeente getel. Ds. Malhberbe se opvolger was ds. W.L. Steenkamp (1935–’44) en toe ds. H E. du Toit, wat in 1945 bevestig is.
John Boyd (akteur)
John Boyd (gebore 22 Oktober 1981) is 'n Amerikaanse akteur. Hy is bekend vir sy rolle in die rolprente Lady in the Water (2006) en Argo (2012), en in die televisiereekse 24 (2001) en Bones (2005).
'Abasa
Opsomming
Die naam van die soera kom uit vers 1: "Hy [die Profeet] het gefrons en weggedraai". Mohammed word vermaan omdat hy vir 'n blinde Moslemman gefrons het. Die mens word ook betig omdat hy God nie gehoorsaam nie. Aan die einde van die hoofstuk word tonele op die oordeelsdag beskryf.
Willy A. Kleinau
Willy A. Kleinau (12 November 1907 – 18 Oktober 1957) was 'n Duitse akteur. Hy was bekend vir sy rolle in die rolprente The Blue Swords (1949), The Axe of Wandsbek (1951), The Czar and the Carpenter (1956), en The Captain from Köpenick (1956).
Domestikasie
Veranderings as gevolg van domestikasie
Afgesien van hierdie verskille kan die onderlinge verhoudings van die liggaam van 'n huisdier ook verandering ondergaan. 'n Opvallende verskynsel wat dikwels aangetref word, is die sogenaamde mopskoptipe: 'n verkorte gesigskedel met ’n onderkaak wat boontoe buig. Hierdie skedel is kenmerkend vir mopshonde en 'n aantal vark- en beesrasse. 'n Ander skeletafwyking is die kort pote wat by die sogenaamde tekkeltipe (dashond) voorkom. Behalwe tekkelhonde is daar ook eers 'n kortbenige tekkelskaap geteel. Die ras is op grond van verskeie nadele nie verder geteel nie. Diere wat vir hoë vleisproduksie geteel word, het dikwels 'n swaargeboude skelet. By hierdie tipes is die kleintjies gewoonlik te groot, wat die geboorteproses bemoeilik. 'n Opvallende verskil tussen wilde diere en huisdiere is die mate van harsingontwikkeling. Die harsings van huisdiere is altyd minder ontwikkel, ligter en minder geplooi.
Boorsuur
Waterverlies
By nog hoër temperatuur word boortrioksied gevorm.
Stephen Lord
Stephen Lord (gebore 1 Oktober 1972) is 'n Engelse akteur, vervaardiger, en regisseur. Hy is bekend vir sy rolle in die rolprente Strangeways Here We Come (2017) en Mrs Lowry and Son, en in die televisiereekse Penny Dreadful (2014) en Marcella (2016).
Jesse Bradford
Jesse Bradford (gebore 28 Mei 1979) is 'n Amerikaanse akteur, regisseur, en vervaardiger. Hy is bekend vir sy rolle in die rolprente Presumed Innocent (1990), King of the Hill (1993), Bring It On (2000), en Swimfan (2002).
Sif
Drukval oor siwwe
Waar:
Fathom
Vir draadsiwwe, gebruik:
Meetskyfvergelyking
Om die drukval oor 'n sif te bepaal kan die formule van 'n vloeimeetskyf ook gebruik word:
Dagney Kerr
Dagney Kerr (gebore 22 Februarie 1972) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Park (2006) en in die televisiereekse Buffy the Vampire Slayer (1996), George Lopez (2002), en Desperate Housewives (2004).
Arthur Lovegrove
Arthur Lovegrove (15 Julie 1913 – 7 November 1981) was 'n Engelse akteur en skrywer. Hy was bekend vir sy rolle in die rolprente Meet Simon Cherry (1949) en Eye of the Needle (1981), en in die televisiereekse The Avengers (1961) en Now and Then (1983).
Athene Internasionale Lughawe
Die lughawe het ook goedkeuring van die Europese Lugvaartveiligheidsagentskap (EASA) en die Federale Lugvaartadministrasie (FAA) ontvang om die wêreld se grootste passasiersvliegtuig, die Airbus A380, te hanteer.
Isipingo
Die gebied het puik strande en word gereeld besoek deur vissermanne, veral gedurende die sardienloop. Die dorp self het 'n laerskool, 'n hoërskool (Isipingo Sekondêr) en 'n biblioteek en is naby aan die groot winkelsentrums. 'n Hoofpad verbind die dorp aan die M4-snelweg wat maklike toegang bied tot die stad van Durban.
Naburige voorstede sluit in Isipingo Hills, Isipingo Rail en Amanzimtoti. Die voormalige Durban Internasionale Lughawe was direk langs Isipingo Beach geleë. In die Suid-Afrikaanse geskiedenis is Isipingo bekend as die plek waar Dick King begrawe is.
NG gemeente Vryburg
Gemeentegeskiedenis
Die NG gemeente Vryburg is in dieselfde jaar as die dorp gestig. Die stigtingsvergadering van die gemeente is belê na aanleiding van ’n versoekskrif wat Stellalanders opgestel het op ’n vergadering op 14 Julie 1883, wat hulle in ’n tent gehou het om planne te beraam vir die geestelike bearbeiding van die inwoners van die republiek. Dis onderteken deur C.G. Bodenstein, landdros, F.C. Dekker, publieke aanklaer, R.F.C. Muller en G. van Rooyen. Hulle het dit gerig aan ds. C.W. du Toit, predikant van die Hervormde Kerk van Potchefstroom en die broer van ds. S.J. du Toit en oom van Totius, om tydens die voorbereidingsdiens af te kondig dat onmiddellik ná die erediens op Potchefstroom ’n vergadering gehou sou word om te beraadslaag oor die stigting van ’n gemeente in Stellaland.
Fredrik Gustafsson
Fredrik Gustafsson (* 1964, in Krylbo) is 'n Sweedse professor in sensorinformatika by Linköping Universiteit.
Energievoorsiening
Energie omskakeling en handel
Elektrisiteit word gegenereer met 'n wisselstroomgenerator wat meganies gekoppel is
Total Primary Energy Supply
Total Primary Energy Supply (TPES) dui die som van produksie en invoer aan na aftrekking van uitvoer- en opbergingsveranderings. TPES is amper dieselfde as primêre energie PE vir die hele wêreld, maar vir lande verskil TPES en PE in hoeveelheid en kwaliteit. Gewoonlik gaan dit oor sekondêre energie, byvoorbeeld die invoer van 'n olie-raffinaderijproduk, dus is TPES dikwels nie 'n PE nie. P in TPES het nie dieselfde betekenis as in PE nie. Dit verwys na energie wat benodig word as 'insette' om 'n deel van of al die energie vir eindgebruikers te produseer.
Eindgebruik
Brandstof:
Die grootste eindgebruikers in Afrika is Nigerië 119, Suid-Afrika 70 en Egipte 50.
NG gemeente Kenhardt
Geskiedenis
Kort ná ds. J.Z. Eloff se bevestiging op 16 Maart 1946 is die horlosie in die kerktoring geplaas, en in 1950 is ‘n begin met die bouwerk aan die nuwe kerksaal. In sy tyd is ds. D.C. van Dyk op 10 Mei 1947 as die eerste medeleraar bevestig, maar nouliks twee jaar later het hy ’n beroep na Herold aangeneem.
Engelse tussenwerpsels
Wat hulle voorkoms betref, word Engelse tussenwerpsels tipies deur pouse periodes na die word uitgeken, en dit kan ook klanke bevat wat nie andersins in Engels voorkom nie. Engelse tussenwerpsels is geneig om nie pre- of postmorfeme te neem nie. Wat hull sintaksis betref, is hulle geneig om nie nuwe woorde met ander woorde te vorm nie en is hulle eerder geïntegreer in die sin waarin hulle voorkom. Hulle het dikwels emotiewe of interpersoonlike betekenisse en die gebruik daarvan word soms uitroepend genoem. Engelse tussenwerpsels vervul verskeie pragmatiese rolle in Engels, waaronder groet en aanduiding van ooreenkoms deel is daarvan.
Fonologie
Fonologies is Engelse tussenwerpsel of tussenwerpsels frases dikwels aanvullings en word as sodanig tipies geskei deur ‘n pouse van die ander uitinge waarmee hulle saam kan voorkom, wat op sigsels ‘n prosodiese eenheid vorm. Hierdie ontwrigting van die tipiese prosodie van die klousule word skriftelik voorgestel deur leestekens – soos kommas, strepies en hakies. Byvoorbeeld, die streep in die vorige sin dui so ‘n ontwrigting aan.
Phorbas gravidus
Phorbas gravidus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Argentinosaurus
Ontdekking
Die eerste fossiele wat as Argentinosaurus geïdentifiseer is, is in 1987 deur ’n Argentynse boer ontdek wat dit vir ’n groot stuk versteende hout aangesien het. ’n Reusagtige ruggraat is ook ontdek en was byna so lank soos ’n mens. Die genus se tipe-spesie, A. huinculensis, is in 1993 deur die Argentynse palaeontoloë José F. Bonaparte en Rodolfo Coria beskryf en gepubliseer.
Megalosaurus
Een van die eerste oorblyfsels, wat in die 17de eeu ontdek is, is die onderste deel van ’n femur. Robert Plot het dit oorspronklik beskryf as die bobeen van ’n oorlogsolifant uit die Romeinse Ryk, en daarna as ’n Bybelse reus. Die eerste wetenskaplike naam daarvoor was egter Scrotum humanum, wat deur Richard Brookes gebruik is as ’n onderskrif. Die been het hom waarskynlik aan menslike testikels laat dink. Vandag is die naam egter nie geldig nie.
Megalosaurus was in 1824 die eerste genus dinosourusse wat ’n geldige naam gekry het, buiten voëls. Die tipe-spesie is Megalosaurus bucklandii, wat in 1827 ’n naam gekry het. In 1842 was Megalosaurus een van die drie genera wat Richard Owen gebruik het om sy groep Dinosauria te skep. In die volgende 50 jaar, terwyl dinosourusse nog nie baie bekend was nie, is baie spesies in dié genus geklassifiseer, maar ook tydens die 20ste eeu, nadat baie dinosourusse al ontdek is. Vandag weet wetenskaplikes dié spesies is nie direk verwant aan M. bucklandii nie en dat laasgenoemde die enigste ware Megalosaurus-spesie is. Omdat ’n volledige skelet nog nie ontdek is nie, is min bekend oor die dier se bou.
Venturi-effek
Vloeimeting
Volgens die Bernoullibeginsel is:
Jan Haak
In 1958, na die dood van premier JG Strijdom, steun hy Hendrik Verwoerd vir die pos van premier teen Eben Dönges, destyds voorsitter van die Kaapse provinsiale tak van die Nasionale Party. In 1966 het hy die verkiesing van John Vorster teen Ben Schoeman ondersteun.
Haak word adjunkminister van beplanning, ekonomiese sake en mynbou (1961 - 1964), minister van mynwese (1964 - 1966) in die regering van Hendrik Verwoerd, en laastens minister van ekonomiese sake (1967 - 1970) in die regering deur John Vorster.
Joey Bragg
Joey Bragg (gebore 20 Julie 1996) is 'n Amerikaanse akteur. Hy is bekend vir sy rolle in die rolprent The Outfield (2015) en in die televisiereeks Liv and Maddie (2013).
Alpha Caeli
Alpha Caeli (afgekort as α Cae) is 'n dubbelster in die sterrebeeld Graveerstif (Caelum). Die primêre ster, Alpha Caeli A, is ’n F-tipe hoofreeksster van spektraaltipe F2V en ’n skynbare magnitude van 4,44. Sy massa is 1,48 keer dié van die Son en sy radius 1,3 keer die Son s'n. Die geraamde rotasiespoed by die ster se ewenaar is 47,8 km/s. Dit is vermoedelik ’n Delta Scuti-veranderlike.
Seksuologie
Seksuologie of seksologie is die wetenskaplike bestudering van menslike seksualiteit, insluitende seksuele belangstellings, gedrag en funksies. Dit verwys nie gewoonlik na die niewetenskaplike bestudering van seksualiteit nie.
Victoriaanse Era tot WOII
In Engeland was die vader van seksuologie die dokter en seksuloog Havelock Ellis, wat geveg het teen die seksuele taboes van sy tyd rakende masturbasie en homoseksualiteit en die opvatting van seks in sy tyd gerevolusionaliseer het. Sy belangrike werk Sexual Inversion van 1897 het die seksuele verhoudings van homoseksuele mans beskryf, insluitende dié tussen mans en seuns. Ellis het die eerste objektiewe werk oor homoseksualiteit geskryf, want hy het dit nie gekarakteriseer as ’n siekte, immoreel of ’n misdaad nie. Hy het ook ander belangrike sielkundige begrippe ontwikkel, soos outo-erotisme en narsisme, wat albei later deur Sigmund Freud verder ontwikkel is. Ellis het ook baanbrekerswerk gedoen oor transgender verskynsels in dieselfde tyd as die Duitser Magnus Hirschfeld. Hy het dit as ’n nuwe kategorie gevestig wat van homoseksualiteit verskil.
Ná WOII
Alfred Kinsey het in 1947 die Instituut vir Seksnavorsing aan die Indiana-universiteit gestig. (Dit is nou bekend as die Kinsey-instituut vir Navorsing oor Seks, Gender en Voortplanting.) Hy het in sy boek van 1948 geskryf meer is wetenskaplik bekend oor die seksuele gedrag van plaasdiere as van mense.
Russia Beyond
Tot en met 2017 is Russia Beyond ook as bylae in 26 voorste internasionale dagblaaie in 21 lande en 16 tale gepubliseer.
Tewodros II
Tewodros II is gebore in die Era van Prinse, maar hy het drome gehad van ’n verenigde Ethiopië en die hervorming van sy administrasie en kerk. Hy wou die Salomoniese Dinastie se heerskappy herstel.
Gustav Knuth
Gustav Knuth (7 Julie 1901 – 1 Februarie 1987) was 'n Duitse akteur. Hy was bekend vir sy rolle in die rolprente Sissi (1955), Sissi: The Young Empress (1956), en The Liar (1961), en in die televisiereeks Großer Mann was nun? (1967).
Muraltia
Spesies
Daar is 119 spesies wat tot die genus hoort en 110 is deel van die fynbos.
T20I-wêreldbeker 2010
Die toernooi se formaat van 2007 en 2009 het onveranderd gebly en twaalf nasionale krieketspanne het aan die T20I-wêreldbeker 2010 deelgeneem: Die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe), saam met die wenners van die kwalifisering (Afghanistan en Ierland). Tydens die T20I-wêreldbeker 2010 is 27 wedstryde gespeel, waaronder twaalf in die eerste rondte, twaalf in die Super Agt en drie in die uitklopfase, insluitende die eindstryd. Die spanne is in vier groepe van drie spanne elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die Super Agt gekwalifiseer. In die Super Agt is die spanne in twee groepe van vier spanne elk verdeel, waarvan die twee beste spanne tot die halfeindrondte gevorder en die wenners van hierdie wedstryde in die eindstryd ontmoet het.
NG gemeente Hermanus
Gedurende 1958 – 1959 is die voorportaal van die kerk aangebou. Nuwe banke is onder ingesit en ‘n  preekstoel gebou. Sapelehout is hiervoor gebruik, terwyl die banke op die gallery, wat reeds in 1948 vervang is, uit akkerhout gemaak is. Nuwe matte, ‘n nagmaaltafel en doopbak was ook op die lysie. Teen ₤6 150 was die uiteindelike koste bykans net soveel as die boukoste van die kerk in 1926. Die nuut oorgedoende kerk is op 8 Desember 1960 ingebruik geneem. Na hierdie vreugdes ervaar die gemeente egter droewigheid toe ds Matthee op 2 Junie 1963 die tweede leraar geword het om hier in die tuig te sterf. Ds JO de Waal word as leraar beroep. Hy aanvaar diens in 1964 en bedien die gemeente tot 1969. Gedurende hierdie tyd word ‘n Kantoor vir Maatskaplike Dienste ingestel en in 1966 het die eerste maatskaplike werker, mej Gerber, diens aanvaar. Die kantore vir die Maatskaplike Dienste word sedert 1970 aan die voorkant van die Grobbelaarsaal gehuisves.
Biologiese oorlogvoering
Geskiedenis
Biologiese oorlogvoering is baie oud. Suid-Amerikaanse Indiane het hul pylpunte met gif bedek. Die Mongoolse veroweraars onder Djengis Khan het soms weerstandge stede op hul knieë gedwing deur lyke van plaagslagoffers met katapulte oor die stadsmure te skiet. In die Middeleeue is daar ook in Europa, tydens stadbeleggings lyke van plaagslagoffers oor die mure van 'n stad of in drinkwater gegooi om die siekte in die beleërde stad te versprei.
In 1767 het die Britte komberse wat deur pokke besmet is onder die Indiane versprei. Gedurende die Tweede Wêreldoorlog het die Japannese besetters van China die plaag teen die Chinese bevolking gebruik, wat gelei het tot 200 000 sterftes (volgens sommige bronne 440 000). Dit was ook 'n voorbeeld van entomologiese oorlogvoering omdat insekte gebruik is (in hierdie geval besmette vlooie).
Phorbas longurioides
Phorbas longurioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Avemetatarsalia
Avemetatarsalia ("voël-middelvoetbene") is ’n kladenaam wat in 1999 deur die Britse paleontoloog Michael Benton gevestig is vir alle kroongroep-archosourusse wat nader aan voëls verwant is as aan krokodille. Dit sluit die subgroep Ornithodira in. ’n Alternatiewe naam is Panaves ("alle voëls"), ’n verwysing na ’n ander definisie van die groep as alle diere, lewend of uitgestorwe, wat nader aan voëls verwant is as aan krokodille.
Cammie King
Cammie King (5 Augustus 1934 – 1 September 2010) was 'n Amerikaanse aktrise. Sy was bekend vir haar rolle in die rolprente Gone with the Wind (1939) en Change in the Wind (2010), en in die televisiereekse Good Morning America (1975) en Andrew Young Presents (2008).
Gereformeerde kerk Hermanus
duimnael|regs|200px|Oudl. Josef en Lettie Kruger, die gemeente se eerste lidmate, het dié steen gelê met die kerk se ingebruikneming op 4 Desember 1999.
Patrick Breen
Patrick Breen (gebore 26 Oktober 1960) is 'n Amerikaanse akteur, skrywer, en regisseur. Hy is bekend vir sy rolle in die rolprente Men in Black (1997), Galaxy Quest (1999), en Cirque du Freak: The Vampire's Assistant (2009), en in die televisiereeks Whole Day Down (2011).
Gustave Flaubert
Volwasse loopbaan
Die komposisie van La Tentation de Saint Antoine voorsien nog ‘n voorbeeld van Flaubert se ywer in die najaging van perfeksie wat veroorsaak het dat hy konsekwent sou teruggekeer na verdere werk op onderwerpe, sonder om ooit werklik tevrede met die resultate te wees. In 1839 was hy besig met die skryf van ‘’Smarh’’, synde die eerste produk van sy waaghalsige ambisie om Franse literatuur sy Faust te gee. Hy het in 1846-49 met die taak voortgegaan, en weer in 1856, en in 1870, en het uiteindelik in 1874 die boek gepubliseer as ‘’La Tentation de Saint Antoine’’. Die vier weergawes daarvan toon hoe die outeur se idees met die verloop van tyd verander het. Die weergawe van 1849, beïnvloed deur Baruch Spinoza se filosofie, is nihilisties wat betref sy konklusie. In die tweede weergawe is die skryfwerk minder verstrooi, maar die substansie van die werk bly eenders. Die derde weergawe toon ‘n respek vir godsdiens wat nie in die vroeëre weergawes aanwesig was nie, aangesien Flaubert in die tussentyd die werk van Herbert Spencer gelees het en die Spenceriaanse idee van die Onbekende versoen het met sy Spinozaisme. Hy het naamlik begin glo dat wetenskap en geloof, instede daarvan dat hulle in stryd met mekaar moes wees, eerder eintlik die twee pole van denke uitmaak. Die gepubliseerde weergawe het ‘n katalogus van foute in die veld van die Onbekende geïnkorporeer (net soos wat Bouvard et Pécuchet ‘n lys foute bevat het in die wetenskap-veld).
Phorbas mollis
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1903 deur Kirkpatrick.
Max Stirner
Bekendheid
Sy opvattinge sou aanhang geniet vanuit uiteenlopende geledere van latere anargiste tot fasciste. Helms wys hierop in sy Die Ideologie der anonymen Gesellschaft (1966), terwyl Hogrede in Stirner: das größenwahnsinnige Ich (1987) selfs nog verder gaan en 'n verband argumenteer met die radikale sienswyses waarop die Rote Armee Fraktion (RAF), hul terreur gegrond het.
Perdenaam
thumb|200px|'n Standbeeld van keiser [[Menelik II, die oorwinnaar van Adwa. Menelik se perdenaam was "Abba Dagnew".]]
Idris Elba
Rolprente
duimnael|links|Elba (middel in die agterste ry) saam met die ander spelers van RocknRolla op die Toronto-rolprentfees van 2008. In 2007 het Elba die hoofrol gekry in die rolprent Tyler Perry's Daddy's Little Girls. Hy was ook in 28 Weeks Later en This Christmas (albei 2007), waarvan laasgenoemde geldelik uitstekend gevaar het. In 2008 het hy in die rilprent Prom Night en in RocknRolla gespeel. In 2009 was hy in nog twee rilprente, The Unborn en Obsessed.
Musiekloopbaan
duimnael|180px|Elba as DJ. Elba het in musiekvideo's verskyn van Fat Joe (2002), Angie Stone (2004) en die rapper Giggs (2010). In 2006 het hy die EP Big Man met vier liedjies uitgereik. Hy was medevervaardiger van Jay-Z se 2007-album American Gangster en het in die inleiding opgetree. Hy het ook al op belangrike geleenthede as DJ opgetree.
Persoonlike lewe
Elba en sy eksvrou, Kim, het ’n dogter, Isan, wat in 2002 gebore is. In 2014 het sy vriendin, Naiyana Garth, die lewe geskenk aan hul seun, Winston.
Reina King
Reina King (gebore 11 April 1975) is 'n Amerikaanse aktrise. Sy is bekend vir haar rolle in die rolprente Maid to Order (1987), Scrooged (1988), en To Sleep with Anger (1990), en in die televisiereeks What's Happening Now! (1985).
Shewa
Die dorpe Debre Berhan, Antsokia, Ankober, Entoto en, nadat Shewa ’n provinsie van Ethiopië geword het, Addis Abeba was almal die een of ander tyd die hoofstad van Shewa. Die grootste deel van Noord-Shewa word bewoon deur Christelike Amhare, terwyl die Gurage in die suidelike deel woon en die oostelike deel groot Oromo- en Argobba-Moslem-bevolkings het. Die klooster van Debre Libanos, wat deur sint Tekle Haymanot gestig is, is in die distrik Selale geleë.
Gereformeerde kerk Harare
Hierdie gemeente is reeds in 1914 gestig, 13 jaar ná die NG gemeente Salisbury, wat vandag (2016) nog bestaan. Met die land se onafhanklikwording in 1980 het Salisbury nog 80 belydende lidmate gehad nadat die belydende en dooplidmate 20 jaar vantevore onderskeidelik 170 en 145 was, die grootste gemeente in die destydse Klassis Trans-Limpopo, waartoe al die kerke in Suid-Rhodesië, Noord-Rhodesië en Kenia toe behoort het.
Donald Woods
Donald James Woods, CBE (15 Desember 1933 – 19 Augustus 2001) was 'n Suid-Afrikaanse joernalis en anti-apartheid-aktivis. As redakteur van die Daily Dispatch, het hy bekend gestaan vir sy vriendskap met mede-aktivis Steve Biko, wat in polisie-aanhouding gesterf het nadat hy deur die Suid-Afrikaanse regering in hegtenis geneem is. Woods het sy veldtog teen apartheid in Londen voortgesit, en was in 1978 die eerste privaatpersoon om die Verenigde Nasies se Veiligheidsraad toe te spreek.
Vroeë lewe
Woods is in Hobeni, Transkei gebore, waar sy familie vir vyf geslagte gewoon het. Sy voorouers het met die 1820-Setlaars in Suid-Afrika aangekom. Sy ouers het 'n handelspos in Transkei bedryf. Transkei was toe nog 'n reservaat, wat die Suid-Afrikaanse regering later die status van 'n tuisland sou gee. As 'n jong seun het Woods uitgebreide gereelde kontak met die Bomvana gehad. Hy het vlot Xhosa en Afrikaans gepraat, sowel as sy moedertaal, Engels.
Woods en sy broer, Harland, het aan die Christian Brothers College in Kimberley in die oorwegend Afrikaner-Noord-Kaap skoolgegaan. Die skool was akademies streng, en die Ierse Christelike Broeders het 'n reputasie vir neutraliteit oor politieke kwessies gehad. Terwyl Woods nog op skool was, het die Nasionale Party in 1948 aan bewind gekom en begin om die apartheidstrukture te vestig. Toe hy aan die Universiteit van Kaapstad in 1952 sy studies in die regte begin het, het Woods die regering se beleid van segregasie ondersteun, maar was lugtig vir die hardhandige aksies van die Nasionale Party. Tydens sy studies het hy begin om sy vroeëre separatistiese houdings te bevraagteken, en hy het polities aktief geraak in die Federale Party, wat apartheid verwerp het en sy ondersteuningsbasis onder die liberale Engelssprekende blankes gevind het.
Finale jare
Wendy is in 2013 oorlede.
EMachobeni
eMachobeni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Naftali Bennett
Latere politeke loopbaan
In die April 2019-verkiesing het Bennett sy sitplek in die Knesset verloor. Hy is toe in Junie 2019 deur Netanyahu van die regering ontslaan. Nadat die Knesset ontbind is en 'n tweede verkiesing vir September opgeroep is, het New Right 'n verkiesingsbond met The Jewish Home en die National Union-Tkuma gevorm, genaamd die United Right wat later die naam Yamina gekry het, en deur Ayelet Shaked gelei is. Die party het sewe setels in die Knesset gewen en Bennett is toe terug in die Knesset. In November 2019 is Bennett as minister van verdediging aangewys.
Eerste minister van Israel (2021–2022)
Op 9 Mei 2021 is daar berig dat Bennett en Yair Lapid, leier van Yesh Atid, groot vordering gemaak het in koalisiegesprekke vir die vorming van 'n nuwe Israeliese regering. Bennett het op 30 Mei aangekondig dat hy tot in September 2023 as eerste minister in 'n eenheidsregering sou dien, waarop Lapid sou oorneem. Op 13 Junie 2021 was Bennett as eerste minister ingehuldig. Lapid het Bennett reeds op 1 Julie 2022 opgevolg omdat die regering op 30 Junie geval was.
Elektrochemiese metaalbewerking
Elektroplatering
- Kadmium: Dit is duurder as sink, maar gee 'n gladder afwerking. Die soute van kadmium is egter giftiger as die van sink.
Elektrochemiese etsing
Dit is ŉ proses waarmee gewenste patrone (in die vorm van holtes) op 'n metaaloppervlak geëts word. Tussen die werkstuk en 'n ander elektrode stroom 'n oplossing wat byvoorbeeld chloorione bevat. In die proses vind elektrolise plaas, waartydens chlooratome teen die werkstuk gevorm word.
Phorbas perarmatus
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1866 deur Bowerbank.
Elma McKenzie
Mankettibome groei net in die destydse Caprivi gebied. Elma het aan koerante in Suidwes-Afrika (Namibië) geskryf. Sy het daarin geslaag om met Rundu se staatshospitaal vir melaatsheid ‘n ooreenkoms te sluit: ‘Manketti neute vir geld”. Daarna het treinvragte vol mankettineute gereeld op Ermelo se stasie aangekom. Die klipharde neute is meganies deurgesaag, die kerne met die hand uitgehaal en daarna het hulle manketti-olie uit die neute vervaardig. Dit was ‘n deurbraak vir Placècol. Verskeie tydskrifte het byvoorbeeld artikels soos “Skoonheid uit ‘n neutedop” gepubliseer.
Patentering
Tydens n CIDESCO Internasionale Kongres het Elma die eerste Soft Lasermasjiene van Duitsland af raakgesien, een gekoop Sy het haar eie behandeling uitgewerk en dit gepatenteer, sodoende was haar laserbehandeling beveilig as metode om dit te bemarking te gebruik. Nadese het McKenzie apteke begin kontak en gevra of sy laserbehandelings daar kon aanbied en dit het vrugte afgewerp. Gevolglik kon sy ŉ inkomste verdien van laserbehandelings en Placécol se stygende verkope. As gevolg van groeiende sukses en aanvraag moes sy nog skoonheidsterapeute in laserbehandeling oplei om hulle toe te rus om by verskillende apteke landswyd laserbehandelings te gaan toedien. Hierdie laserklinieke het sy sedert 1996 op ŉ konsessiebasis aangestel, wat ook later gelei het tot Placécol-klinieke regoor Suid-Afrika gelei het.
Sprokie
Algemene elemente sluit in dwergies, drake, elwe, feë, reuse, kabouters, griffioene, meerminne, pratende diere, trolle, eenhorings, monsters, hekse, towenaars, en towerkuns en inkantasies.
The Matter with Things
Basiese uitgangspunt: Die verdeelde brein
McGilchrist skryf: "[Jy] kan sê, om 'n baie komplekse saak in 'n frase op te som, dat die brein se linkerhemisfeer ontwerp is om ons te help om die wêreld te begryp - en dus te manipuleer -; die regterhemisfeer om dit te begryp - sien dit alles vir wat dit is."
McGilchrist voer aan dat die Westerse wêreld deur die geskiedenis tussen hoofsaaklik linkerbrein- en oorwegend regterbreinfunksies "ge-ossilleer" het, met sommige periodes van relatiewe balans. Gedurende sekere tydperke soos die Renaissance was daar 'n beweging na regs, terwyl dit sedert die Wetenskaplike Revolusie en die Era van Verligting – met uitsonderings soos die Romantiese beweging – toenemend linkerbrein dominant geword het, en in die lig hiervan is McGilchrist bekommerd oor die vele kulturele en globale krisisse wat ons nou in die gesig staar.
Ontvangs
Die skrywer Philip Pullman het The Matter with Things gekies as sy gunstelingboek van die jaar 2021 vir die New Statesman. Hy beskryf McGilchrist se vroeëre werk, The Master and His Emissary, as 'n "dig nagevorsde" en "heeltemal opwindende" ondersoek van die hemisferiese funksionering van die brein.
Met sy resensie rondom Charles Darwin se werk oor evolusie, kom Nick Spencer tot die gevolgtrekking dat na sy mening, "[McGilchrist se] aansprake kan moderne ultra-Darwiniste pers maak, maar hulle kan nie maklik van die hand gewys word nie." Let op dat McGilchrist dit as 'n ouer persoon gedoen het. Darwin het betreur oor die manier waarop sy vorige, wydlopende belangstellings vernou het en sy gedagtes geatrofieer het, as gevolg van die streng aard van sy werk, spekuleer Spencer dat as hy vandag geleef het, Darwin self dalk simpatiek sou wees met McGilchrist se werk.
May Kitson
May Kitson (29 Oktober 1864 – 17 Junie 1945) was 'n Amerikaanse aktrise. Sy was bekend vir haar rolle in die rolprente Come Out of the Kitchen (1919), Father Tom (1921), Flesh and Spirit (1922), en Other Women's Clothes (1922).
IndiGo
Bestemmings
Teen Maart 2020 bedryf IndiGo daagliks meer as 1 500 vlugte na 95 bestemmings, 71 in Indië en 24 oorsee. Sy hoofbasis is in Delhi gesetel, met addisionele basisse by Bengaluru, Chennai, Hyderabad, Kolkata, Mumbai, and Kochi,
Vloot
Teen Maart 2022 het IndiGo die volgende vliegtuie bedryf:
ESiweni
eSiweni is 'n groot nedersetting in die Jozini Plaaslike Munisipaliteit, Umkhanyakude-distrik in die verre noorde van KwaZulu-Natal provinsie in Suid-Afrika.